Selvom støbeforme hos Siemens Wind Power i Aalborg flere gange er brudt i brand den seneste tid, er der ifølge Nordjyllands Politi ikke umiddelbart noget, der tyder på, at brandene skulle være påsat. - Kort tid før går en medarbejder forbi uden at lægge mærke til noget, og pludselig efter er det brudt i brand, siger vagtchefen ved Nordjyllands Politi, der formoder, at støbeformene er selvantændt. I går eftermiddag brød støbeformene igen i brand, og der var kraftig røgudveksling fra stedet. Tilbage først på måneden var det samme scenarie, røgudvekslingen var så kraftig, at de omkringboende i Aalborg Vestby blev rådet til at holde sig inden døre. Politiet skal nu i samarbejde med Siemens gennemgå overvågningsmateriale og overveje, om der laves ændringer i proceduren, så der ikke fremover vil opstå samme slags brande.

Opsummering:
Der er ingen tegn på kriminelle handlinger i forbindelse med vindmøllebrande.